text: Fængslet er klar til bloddryppende weekend
  11 marts 2016 kl. 18.48
  Horsens lægger i weekenden for 15. gang lokaler til krimimessen. I Fængslet naturligvis.
  Weekendens store spørgsmål bliver - hvem er morderen?
  I hver faldt i Horsens, for her er der for 15. gang krimimesse. Både lørdag og søndag kan du se med på TV SYD +, når TV SYD sender direkte fra Fængslet.
  Alle interesserer sig for mord, blod og krimi.
  
  Fredag blev der gjort klar til weekendens store rykind.
  - Alle interesserer sig for mord, blod og krimi. Det gør det super hyggeligt, fortæller salgschef for forlaget Lindhart og Ringhof, Katrine Krogbeck, til TV SYD.
  Man skulle ellers tro, at det ville være u-hyggeligt. Men hyggen har en forklaring.
  - Forfatterne hygger sig, læserne hygger sig og forlagene hygger sig, forklarer Katrine Krogbeck.
  Både lørdag og søndag begynder den direkte udsendelse fra krimimessen i Horsens klokken 10 på TV SYD+.
  I denne artikel kan du se, præcis hvilke forfattere, der bliver interviewet i løbet af de mange timers live-tv.
  